open-index/open-wikipedia-markdown huggingface dataset:
Varissaari

**Varissaari** on linnakesaari Suomenlahdessa Kotkassa. Saarella sijaitsee Ruotsinsalmen merilinnoitukseen kuuluvan **Fort Elisabethin** linnoitusrakenteita ja raunioita. Linnoitus on saanut nimensä Venäjän keisarinnan Elisabetin mukaan. Varissaareen pääsee veneellä ja myös tuuri kulkee väliä.

## Historia

Fort Elisabethin tehtävänä oli yhdessä Fort Slavan kanssa suojata Ruotsinsalmeen johtavia laivaväyliä lännestä ja etelästä. Linnoitus on rakennettu vuosina 1790–1796 alun perin kahdelle pienelle Varissaarelle. Saaret erottavan kapean ja matalan salmen yli rakennettiin täyttömaalle tienpenkere eli niin sanottu tykkitie ja linnoitusmuuri. Salmi on myöhemmin täytetty kokonaan. Linnoitus menetti sotilaallisen merkityksensä Suomen sodan jälkeen ja englantilais-ranskalainen laivasto tuhosi linnoitukset Krimin sodan aikana vuonna 1855.

Toisen maailmansodan aikana Varissaaressa toimi ilmatorjuntapatteri linnoitusvallien päällä. Ajasta muistoksi paikalle on tuotu ilmatorjuntatykkejä. Saarella on esillä myös niin sanottuja piiskatykkejä, jollaista aseistusta siellä ei kuitenkaan koskaan ollut. Vuonna 1940 saaren itäpäähän pystytettiin Henrik Bruunin suunnittelema Ruotsinsalmen toisen meritaistelun 1790 muistomerkki.

## Rakennuksia ja rakennelmia

Fort Elisabeth oli muodoltaan epäsäännöllinen ja rantojen muotoja mukaileva. Linnoituksen muurissa oli kaksi puolipyöreää ja kaksi kulmikasta rakennetta. Saaren pohjoiskärjessä oli suuri yksikerroksinen kasarmirakennus, joka on purettu 1820-luvulla. Kasarmista on jäljellä nykyisin perustukset. Ruutikellari sijaitsi linnoitusvallien ja kallion suojassa saaren luoteisrannalla ja se on nykyisin pahoin raunioitunut. Muita rakennelmia olivat vartiotupa, kuulien kuumennusuuni ja kalustovaja, josta on jäljellä perustuksia. Kalustovajan paikalla on nykyisin varasto- ja näyttelyrakennus, jossa on esillä Ruotsinsalmen meritaisteluissa vuosina 1789 ja 1790 uponneiden laivojen tykkejä ja puuosia.

Varissaaressa on ollut 1800–1900-luvun vaihteessa pursiseuran paviljonkirakennus, joka sijaitsi linnoituksen eteläisen puoliympyrän sisällä. Saaren päälaituri on sijainnut koilliskulmassa jo pursiseuran aikana. Linnoituksen pohjoisen puoliympyrän sisällä on nykyisin ravintolarakennus.

## Lähteet

*Varissaaressa sijaitsevat Fort Elisabethin opastaulut.

### Viitteet
Fosfoglukoosi-isomeraasi

**Fosfoglukoosi-isomeraasi** eli **glukoosi-6-fosfaatti-isomeraasi** tai **fosfoheksoosi-isomeraasi** on entsyymi, joka osallistuu glykolyysiin ja glukoneogeneesiin. Entsyymi katalysoi glukoosi-6-fosfaatin reversiibeliä isomeroitumista fruktoosi-6-fosfaatiksi. Fosfoglukoosi-isomeraasin EC-numero on EC 5.3.1.9.

## Toiminta
Rakenteeltaan fosfoglukoosi-isomeraasi on homodimeeri eli se koostuu kahdesta samanlaisesta yksiköstä. Glukoosi-6-fosfaatti esiintyy solussa syklisenä pyranoosina, joka täytyy ensin avata, ennen kuin isomeroituminen voi tapahtua. Rengasrakenteen avautuminen tapahtuu siten, että aktiivisen kohdan lysiini tai histidiini protonoi renkaan happiatomin. Tämän jälkeen glutamiinihappo poistaa C2-hiilestä protonin, jonka seurauksena muodostuu glukoosifruktoosienedioli, joka tautomerisoituu fruktoosi-6-fosfaatiksi ja lysiini tai histidiini ottaa vastaan ensimmäisessä vaiheessa luovuttamansa protonin ja fruktoosi-6-fosfaatti syklisoituu furanoosikseen. Fosfoglukoosi-isomeraasin katalysoima reaktio on tasapainoreaktio, jonka tasapainoreaktio on lähellä yhtä. Fosfoglukoosi-isomeraasia inhiboivat eräät sokerijohdannaiset kuten 6-fosfoglukonaatti.

## Fosfoglukoosi-isomeraasin puutos
Toimimattoman fosfoglukoosi-isomeraasin tuotanto johtuu mutaatioista geenissä CNSHA ja puutostilaan liittyviä mutaatioita on löydetty 30. Mutaatiot periytyvät autosomaalisesti ja ovat resessiivisiä. Mutaatiosta kärsivillä potilailla on toimivan entsyymin puutostilan vuoksi krooninen hemolyyttinen anemia ja mahdollisesti myös oireita henkisestä jälkeenjääneisyydestä ja myopatiasta.

## Lähteet
Rakel Kansanen

**Lyyli Elisabeth Toivola** (o.s. **Kansanen**; 18. heinäkuuta 1888 Leppävirta – 22. heinäkuuta 1949 Helsinki) oli suomalainen kirjallisuuden suomentaja joka käytti kirjailijanimiä **Rakel Kansanen**, **R. K.** ja **Rakel Kansanen-Toivola**.

Toivolan vanhemmat olivat kauppias Pekka Kansanen ja Alfiina Loviisa Turtiainen. Hän oli naimisissa toimittaja, diplomaatti Urho Toivolan kanssa vuodesta 1913 alkaen. Heidän poikansa oli suurlähettiläs Joel Toivola.

Varkauden taidemuseossa on *Rakel Kansasen kokoelma* joka koostuu pääasiassa 1900-luvun alun suomalaisista ekspressionismia edustavista maalauksista. Testamenttilahjoituksiin perustuva taidekokoelma sisältää muun muassa Anton Lindforsin, Wäinö Aaltosen, Tyko Sallisen, Helene Schjerfbeckin, Ilmari Aallon, Alex Mattssonin ja Jalmari Ruokokosken maalauksia.

## Suomennoksia
* Guy de Maupassant: *Veljekset*. Ahjo, Helsinki 1919. (Alkuteos *Pierre et Jean*.)
* Hagar Olsson: *Mr. Jeremias etsii illusionia*. Kuvitti Wäinö Aaltonen. WSOY 1927. (Alkuteos *Mr. Jeremias söker en illusion*.)
* Marcel Prévost: *Keltainen domino*. Otava 1928.
* Ernest Pérochon: *Nunna: Romaani.* Otava 1930.
* Stefan Lorant: *Olin Hitlerin vankina: Lehtisiä vankilassa pidetystä päiväkirjasta*. 5. englanninkielisestä painoksesta suomentanut Rakel Kansanen-Toivola. Karisto 1936.
* Anatole France: *Instituutin jäsenen Sylvestre Bonnard’in rikos*. Otava 1937 (2. painos 1966).

## Lähteet
Elna Roos

**Elna Roos** (o.s. Stenberg; 25. marraskuuta 1905 Pietarsaari – 27. maaliskuuta 1982 Pietarsaari) oli suomalainen ruotsin kielellä kirjoittanut kirjailija. Hän käytti kirjailijanimeä **Stephan Roland**.

Roosin vanhemmat olivat tullinhoitaja Richard Stenberg ja Martha (o.s. Erwast). Puoliso oli vuodesta 1929 Sakki Jedidja Roos tämän kuolemaan 1970 asti. Elna Roos toimi Pietarsaaressa lastentarhanopettajana.

Roos kuoli vuonna 1982 ja hänet on haudattu Pietarsaaressa Pietarsaaren hautausmaalle.

## Teoksia
Nimellä *Stephan Roland*:
* *Mordet på Parkhotellet* : detektivroman. Schildt, Helsingfors 1941

## Lähteet
* 

### Viitteet
Tyyne Salokannel

**Tyyne Maria Salokannel** (23. marraskuuta 1893 Laihia – 10. joulukuuta 1946) oli suomalainen kirjailija ja suomentaja. Hän myös sävelsi ja sanoitti hengellisiä lauluja, joita on levytettykin.

## Teoksia
* *Varjeluksen turvin*. Suomen opettajain raittiusliiton vuorokeskusteluja n:o 49.              Suomen opettajain raittiusliitto, Vammala 1943
* *Sateenkaari : vuoropuheluja hengelliseen lastentyöhön*.         Kuva ja sana, Helsinki 1944
* *Iloiset leipurit* : romaani.      Kirjapaja, Helsinki 1945

## Suomennoksia
* L. L. Zamenhof : *Esperantohymni* ; esperantosta suomensi Tyyne Salokannel.       Suomentaja, Uusikaupunki 1937

## Lähteet
* 
* [Finna-tietokanta](https://kansalliskirjasto.finna.fi/kansalliskirjastofikka/AuthorityRecord/melinda.(FI-ASTERI-N)000083899), Kansalliskirjasto.
* Fenno-musiikkiarkisto
Kootut levyt osa 14 (Olavi Virta)

**Kootut levyt osa 14** on vuonna 1995 julkaistu Olavi Virran kokoelmalevy, johon on koottu hänen levytyksiään vuodelta 1954.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Salokannel

**Salokannel** on suomalainen sukunimi, joka on muun muassa seuraavilla henkilöillä:

* Akseli Salokannel (1876–1969), kouluneuvos ja kirjailija
* Anja Salokannel (s. 1947), kustannustoimittaja, kirjailija ja kääntäjä
* Artturi Salokannel (1890–1946), lääkäri ja *Suomen Terveydenhoitolehden* päätoimittaja
* Erkki V. Salokannel (1923–1988), kirjailija
* Hugo William Salokannel (1880–1966), asemapäällikkö ja kirjailija
* Juhani Salokannel (s. 1946), kirjailija, *Parnasson* päätoimittaja
* Juho Salokannel (1877–1965), runoilija
* Osmo Salokannel (1921–2000), arkkitehti
* Tyyne Salokannel (1893–1946), kirjailija ja suomentaja.
Harmaliini

**Harmaliini** on fluresoiva voimakas psykoaktiivinen indolialkaloidi joka kuuluu harmala- ja beetakarboliini -alkaloidiryhmiin. Harmaliini on harmiinin hydrogenoitunut muoto.

Harmala-alkaloideja esiintyy useissa kasveissa, näistä tunnetuimpana amazoninajahuaskaliaani (*Banisteriopsis caapi*), jota esiintyy Etelä-Amerikassa.

Harmala-alkaloidit ovat keskeinen osa ayahuasca-juoman vaikuttavia aineita. Harmaliinia on myös pilviharmikin (*Peganum harmala*) siemenissä.

Harmaliini eristettiin ensimmäisen kerran pilviharmikista vuonna 1841, ja syntetisoitiin vuonna 1930.

## Vaikutus

Harmaliini vaikuttaa keskushermostoon stimuloivasti, ja se kilpailee aivoissa tropaanin kanssa. Se toimii myös reversiibelinä MAO-estäjänä. Harmaliinilla on neuroneissa sekä suojaavia että myrkyttäviä vaikutuksia, lisäksi sen on havaittu toimivan histamiini N-transferaasi-inhibiittorina.

Harmaliini ei aiheuta fyysistä riippuvuutta.

## Katso myös
*Ayahuasca
*Soma
*Harmiini

## Lähteet

## Aiheesta muualla
*PubChem: Harmaline 
*Human Metabolome Database (HMDB): Harmaline 
*Food Component Database (FooDB): Harmaline  
*DrugBank: Harmaline 
*Kyoto Encyclopedia of Genes and Genomes (KEGG): Harmaline 
*ChemBlink: Harmaline 
*Dr. Duke's Phytochemical and Ethnobotanical Databases: Harmaline
Shenzheninlahden urheilukeskus

**Shenzheninlahden urheilukeskus** () on monikäyttöstadion Shenzhenissä, Kiinassa. Stadionilla on tilat pöytätennis-, uinti- ja jalkapallokilpailuille. Stadionilla järjestettiin vuoden 2011 kesäuniversiadien avajaiset ja kilpailutapahtumia.

Hongkongin vuoden 2019 mielenosoitusten aikana stadion on toiminut Kiinan kommunistisen puolueen puolisotilaallisten poliisivoimien tukikohtana näiden valmistautuessa terrorisminvastaiseksi julistamaansa operaatioon mielenosoittajia vastaan.

## Lähteet

## Aiheesta muualla
*Tietoja stadionista
Ingeborg von Alfthan

**Ingeborg Helena von Alfthan** (3. syyskuuta 1868 – 16. kesäkuuta 1946 Helsinki) oli suomalainen ruotsin kielellä kirjoittanut runoilija. 

## Teoksia
* *Bilder*.        Söderström, Helsingfors 1903
* *Vindar*.       Helios, Helsingfors 1904

## Lähteet
*
Monica von Haartman

**Anna Monica Maria Charlotta  von Haartman** (9. helmikuuta 1920 Lemsjöholm, Villnäs – 13. toukokuuta 1946) oli suomalainen ruotsin kielellä kirjoittanut runoilija. 

## Teoksia
* *Sagor för dig* ; med illustrationer av författaren.         WSOY 1945

## Lähteet
*
5535 Annefrank

**5535 Annefrank** on päävyöhykkeen asteroidi, joka kiertää Marsin ja Jupiterin välisellä vyöhykkeellä. Sen löysi Karl Wilhelm Reinmuth vuonna 1942. Pikkuplaneetta on nimetty Anne Frankin (1929-1945) muistoksi. Ennen nimeämistään se tunnettiin väliaikaisella nimellä **1942 EM**.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on  ja sen mitat ovat  kertaa  kertaa . Asteroidin pyörähdysaika akselin ympäri on .

NASAn Stardust-luotain ohitti sen 2. marraskuuta 2002. Luotaimen etäisyys Annefrankista oli ohitushetkellä . Kohtaamisen jälkeen luotain jatkoi matkaansa pääasiallisen tutkimuskohteensa, komeetan 81P/Wild luokse.

## Lähteet
*JPL Small-Body Database Browser: 5535 Annefrank (1942 EM) 
* 
*Asteroid 5535 Annefrank size, shape, and orientation: Stardust first results 
*Mission Information: STARDUST  
*Discovery Circumstances: Numbered Minor Planets (1)-(5000): Minor Planet Center 

### Viitteet
New York Rangersin NHL-kausi 1993–1994

**[[New York Rangers]]in kausi 1993–1994** oli joukkueen 68. kausi NHL:ssä. Rangers voitti runkosarjan ja kauden lopuksi Stanley Cup -finaaleissa Vancouver Canucksin otteluvoitoin 4–3. Stanley Cup oli Rangersin ensimmäinen sitten vuoden 1940.

## Runkosarja

## Pudotuspelit
 Voitto  Tappio

## Stanley Cup -kokoonpano

**Keskushyökkääjät**

* 11 Mark Messier (C)
* 15 Mike Hudson
* 14 Craig MacTavish
* 13 Sergei Nemtšinov
* 12 Ed Olczyk

**Laitahyökkääjät**

* 9 Adam Graves
* 28 Steve Larmer
* 36 Glenn Anderson
* 17 Greg Gilbert
* 26 Joe Kocur
* 27 Aleksei Kovaljov
* 19 Nick Kypreos
* 32 Stephane Matteau
* 16 Brian Noonan
* 10 Esa Tikkanen
* 18 Mike Hartman

**Puolustajat**

* 2 Brian Leetch
* 4 Kevin Lowe
* 23 Jeff Beukeboom
* 25 Aleksandr Karpovtsev
* 6 Doug Lidster
* 24 Jay Wells
* 21 Sergei Zubov

**Maalivahdit**

* 35 Mike Richter
* 30 Glenn Healy

## Lähteet
Mark Bomersback

**Mark Bomersback** (s. 8. heinäkuuta 1982 Rochester, Alberta, Kanada) on kanadalainen jääkiekkoilija, pelipaikaltaan vasen laitahyökkääjä. Hän siirtyi tammikuussa 2013 Sveitsin pääsarjan SC Langnauun. Bomersbackin vahvuudet ovat luisteluvoimassa, nopeudessa, suoraviivaisuudessa ja ryöhkeydessä maalineduspelissä.

## Ura
Bomersback aloitti junioriuransa AMHL:ssä UFA Bisonsissa, jossa hän pelasi kauden 1998–1999. Bomersback teki historiaa neljällä pelaamalla kaudellaan Canmore Eaglesissa; hänestä tuli AJHL:n kaikkien aikojen paras pistemies 396 tehopisteellään 250 ottelussa. Kauden 2002–2003 tehot 46+68=114 toivat Bomersbackille AJHL:n pistepörssin voiton, vuoden kanadalaisen A-junioripelaajapalkinnon sekä AHJL:n arvoikkaimman pelaajan palkinnon.

Kaudeksi 2003–2004 Bomersback siirtyi NCAA-yliopistosarjaan Ferris Staten yliopistoon, jossa hänet valittiin Ferris Staten kauden tulokkaaksi. Kaudella 2005–2006 hän oli seuran toiseksi paras pistemies tehoilla 16+16=32. Kaudella 2006–2007 hänet valittiin Ferris Staten arvoikkaimmaksi pelaajaksi.

Tammikuussa 2007 Bommersback teki vapaana agenttina sopimuksen ECHL-seura Idaho Steelheadsin kanssa ja teki 35 runkosarjaottelussa tehot 20+19=39. Hän pelasi kaudella myös AHL:n Iowa Starsissa, jossa hän teki 21 ottelussa tehot 2+5=7. Kauden 2008–2009 Bommersback aloitti Idaho Steelheadsissa pelaten 40 ottelua tehoin 22+24=46, mutta pelasi kaudella myös try-out-sopimuksella AHL-seura Providence Bruinsissa, Binghamton Senatorsissa ja Steelheadsin AHL-farmissa Syracuse Crunchissa yhteensä 24 runkosarjaottelua tehoilla 5+1=6.

Kaudella 2009–2010 Bomersback pelasi ensimmäistä kertaa urallaan Euroopassa, kun hän teki heinäkuussa 2009 sopimuksen tšekkiläisen HC Plzeňin kanssa. Hän muodosti kaudella kovan tutkaparin Martin Strakan kanssa, joka toimi ketjussa pelintekijänä Bomersbackin toimiessa maalintekijänä. Hän teki kaudella 47 ottelussa tehot 19+25=44, joilla hän oli seuran kolmanneksi paras pistemies Tomáš Vlasákin ja Petr Vampolan jälkeen. Extraligan pistepörssissä hän sijoittatui kymmenenneksi Viktor Hublin kanssa ja hänet valittiin Extraligan parhaana tulokkaana. Elokuussa 2010 Bomersback teki sopimuksen KHL-seura Metallurg Novokuznetskin kanssa. Hän oli heikon seuran paras maalintekijä ja pistemies Aleksandr Golovinin kanssa tehoilla 13+13=26.

Elokuussa 2011 Bomersback siirtyi try-out-sopimuksella SM-liigassa pelaavaan Rauman Lukkoon. Bomersback esiintyi edukseen try-out-sopimuksen aikana, jonka päättymisen jälkeen Lukko teki hänen kanssaan sopimuksen kaudelle 2011–2012.

Bomersback pelasi Lukossa yhden kauden. Seuraavan kauden alussa hän oli pitkään pelaamatta, mutta teki tammikuussa 2013 koesopimuksen Sveitsin pääsarjan SC Langnaun kanssa.

## Tilastot

## Lähteet
* 
* 
* 
* 
### Viitteet
Voimatyöntö

**Voimatyöntö** (engl. *thruster*) on Crossfit -liike, jossa yhdistyvät etukyykky ja työntöpunnerrus. Liikkeessä nostetaan joko kahvakuulia tai käsipainoja noustaessa ylös kyykkyasennosta.

## Lähteet
1452 Hunnia

**1452 Hunnia** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi György Kulin vuonna 1938 Budapestissa. Pikkuplaneetta on nimetty Unkarin kansan kunniaksi. Ennen nimeämistään tämä asteroidi tunnettiin väliaikaisella nimellä **1938 DZ1**.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on . Albedo on  ja magnitudi .

## Katso myös
*434 Hungaria

## Lähteet
*JPL Small-Body Database Browser: 1452 Hunnia (1938 DZ1) 
* 
*Discovery Circumstances: Numbered Minor Planets (1)-(5000): Minor Planet Center 
*ABSOLUTE MAGNITUDE (H) 
*Numbered minor planets 

### Viitteet
Rödsögården

**Rödsögården** on suomalainen rockyhtye, jonka Tony Fredlund perusti 1990-luvun alussa Kokkolassa.

Rödsögården on ehtinyt vaihtaa nimeään ja kokoonpanoaan useasti. 1990-luvun puolivälistä vuoteen 2006 yhtye käytti nimeä In The Land Of Nod, minkä jälkeen nimi vaihdettiin nykyiseen. Rödsögården juontaa nimenä juurensa samannimiseen paikkaan Rödsön kylässä lähellä Kokkolaa. Nykyisessä kokoonpanossaan yhtye on toiminut vuodesta 2000 lähtien. Yhtyeen läpimurtoa ovat jarruttaneet vuosien varrella muun muassa jäsenten elämänmuutokset. Muutaman hiljaisemman vuoden jälkeen yhtye alkoi toimia aktiivisemmin keväällä 2006, minkä johdosta syntyi debyyttialbumi *[[Rödsögården (albumi)|Rödsögården]]*. Yhtye solmi sopimukset Warner Music Finlandin ja Live Nation Finlandin kanssa ja sai pienimuotoista nostetta vuosina 2008–2009. Se toimi Simply Redin lämmittelijänä Hartwall Areenalla and The Scriptin lämmittelijänä Nosturissa keväällä 2009. Muutamien muiden keikkojen lisäksi Rödsögården kävi myös Berliinissä syksyllä 2009. Vuonna 2010 yhtye keskittyi toisen albuminsa tekoon. Syksyllä 2011 albumi oli lähestulkoon valmis ja ensimmäinen singlelohkaisu ”Strangers And Lovers” julkaistiin 22. elokuuta 2011.  

Toisen albumin valmistuminen kuitenkin viivästyi monista syistä johtuen. Käännekohta albumin valmistumisessa tapahtui keväällä 2012 kun Rödsögården kävi Yhdysvalloissa Los Angelesissa äänittämässä East West Studiolla menestyneiden tuottajien  Mark Needhamin ja Charlie Midnightin kanssa. Elokuussa 2013 yhtye sai lopulta äänitysten osalta valmiiksi toisen albuminsa brittiläisen tuottaja John Fryerin johdolla. Love's The Enemy -albumi julkaistiin pohjoismaissa 2015 (Sony) ja maailmalla 2016 (Spectra Music). Toisen albumin teossa ylijääneet kappaleet julkaistiin Dead Ends -albumina 2016 (Ei-No Records). 

## Diskografia
Albumit:
* *[[Rödsögården (albumi)|Rödsögården]]* (2009) (Warner)
* Love's The Enemy (2015) (Sony/Spectra Music)
* Dead Ends (2016) (Ei-No Records)

Singlet ja EP:t:
* *If It Comes From The Heart* (2009)
* *Where The Hopes Grow* (2009)
* *Walk Away* (2009)
* *A Christmas Song From Rödsögården* (2009)
* *Strangers And Lovers* (2011)
* Dance Unti You Die (2014)

Musiikkivideot 
* *If It Comes From The Heart*
* *A Christmas Song From Rödsögården*
* *Dance Until You Die*
* I Wanna Run
* Kuoleva

## Aiheesta muualla
* Rödögårdenin verkkosivut
Soba (kaupunki)

**Soba** oli keskiaikaisen Alwan pääkaupunki nykyisessä Sudanissa. Se sijaitsi Sinisen-Niilin itärannalla 22,5 kilometrin päässä joen suusta.

Sobasta tuli Alwan pääkaupunki 700–800-lukujen vaihteessa. Sen kukoistusaika oli 900-luvulla, jolloin kaupunkiin rakennettiin kristillisiä kirkkoja ja punatiilisiä julkisia rakennuksia. Laajassa muslimikorttelissa asui ulkomaisia kauppiaita. Soban piispa toimi Aleksandrian patriarkan alaisuudessa. Fundžit valtasivat kaupungin 1400-luvun lopussa, ja jo seuraavan vuosisadan alussa sen kerrottiin olevan raunioina. Arkeologisissa kaivauksissa on löydetty muinaisnubialaisia ja kreikankielisiä piirtokirjoituksia.

## Lähteet
Pimotsidi

**Pimotsidi** (*Orap*, *Pimotid*) on neurolepti eli antipsykoottinen lääke. Se otettiin käyttöön 1970-luvun alkupuolella, lääkeaine mainitaan myös jo Therapia Fennica TF-74:ssa. Nykyään pimotsidia voi saada vain erityisluvalla. Pimotsidi omaa useita vakavia haittavaikutuksia. Pimotsidin etuina mainittiin olevan ei-sedatiivisuus, sekä yhden kerta-annostelun vuorokaudessa olevan riittävä. Lääke esiteltiin myös tuolloin täysin uutena ja aktivoivasti psyyken toimintaan vaikuttavana.

Pharmaca Fennica PF2011:n mukaan pimotsidin ainut käyttöindikaatio on vaikeaoireinen Touretten oireyhtymä (TS). Lääkettä annostellaan tabletteina, joiden vahvuus on 1 milligramma vaikuttavaa ainetta tablettia kohden.
Lääkkeen käytössä tulee noudattaa erityistä varovaisuutta, mikäli hoidettavalla on todettu epilepsia, maksan toiminnan taikka EEG:n muutoksia. Yhdistelyä muihin neuroleptisiin lääkeaineisin ei suositella, koska silloin haittavaikutukset voivat potentoitua.

## Haittavaikutukset
Tyypilliset neuroleptien käyttöön liittyvät haittavaikutusten riskit: maligni neuroleptisyndrooma, tardiivi dyskinesia, ekstrapyramidaaliset sivuoireet. Sydämen QT-ajan pidentymä, Grand Mal -tyyppiset epileptiset kouristelutilat, hypotensio sekä uneliaisuus. Antikolinergiset haittavaikutukset: suun kuivuminen, pahoinvointi, ummetus, huimaus, hikoilu. Harvinaisena haittana hyponatremia. Edelleen neuroleptille harvinaisesti: päänsärky, ahdistuneisuus sekä unettomuus.

Vielä Pharmaca Fennica 1976:n mukaan, tätä lääkeainetta nimenomaisesti suositeltiin käytettäväksi kombinoidusti. Tämä tarkoittaa eri lääkeaineiden välistä yhdisteltyä käyttöä keskenään. PF-76:n mukaan esimerkiksi sedatiivisia psykofarmakoita, kuten klooripromatsiinia voitiin yhdistellä pimotsidin annostelun yhteyteen.

## Lähteet

* Lääketietokeskus: Pharmaca Fennica - PF2011 (s.777)
* Tuomi-Olli-Alfering: Lääkkeet ja niiden käyttö, SHKS-WSOY, 1977 Porvoo 
* Lääkevalmisteet 1976, Pharmaca Fennica '76: s. 798-799
### Viitteet

## Aiheesta muualla
*PubChem: Pimozide 
*DrugBank: Pimozide 
*Kyoto Encyclopedia of Genes and Genomes (KEGG): Pimozide 
*ChemBlink: Pimozide
Sirpa Bertling

**Sirpa Bertling** on suomalainen televisiosarjojen tuottaja. Hän on myös näytellyt pienessä osassa *[[Turvetta ja timantteja]]* -sarjassa.

## Filmografia
### Tuottajana
* Pimeän hehku (1996)
* Klubi (1998)
* Vain muutaman huijarin tähden (1998)
* Peräkamaripojat (2001)
* Mooseksen perintö (2001–2002)
* Varjo vain – savolainen eurodekkari (2003)
* Elli TV-elokuva (2005)
* Lintu sininen TV-elokuva (2005)
* Turvetta ja timantteja (2006–2007)
* Kätevä emäntä (2007, 2010)
* Kaiken tämän takana (2008)
* Pirunpelto (2009, 2011, 2012)

## Aiheesta muualla
* 
*
Rakastajia ja muita veijareita

**Rakastajia ja muita veijareita** (*Lovers and Other Strangers*) on vuonna 1970 ensi-iltansa saanut komediaelokuva, joka perustuu Renée Taylorin ja Joseph Bolognan näytelmään. 

Elokuvan pääosissa nähdään Gig Young, Cloris Leachman, Anne Jackson, Beatrice Arthur, Richard Castellano, Bonnie Bedelia, Michael Brandon, Harry Guardino, Anne Meara, Bob Dishy, Marian Hailey, Joseph Hindy sekä nuori Diane Keaton ensimmäisessä elokuvaroolissaan. Elokuvan on ohjannut Cy Howard.

Elokuva voitti parhaan laulun Oscar-palkinnon (”For All We Know”) ja oli ehdolla Oscarin saajaksi kahdessa muussa kategoriassa.

Sylvester Stallone nähdään elokuvassa avustajana. 

## Arvioita
*VideoHound’s Golden Movie Retriever* sanoo *Rakastajia ja muita veijareita* hyväksi komediaksi, jossa on mainioita roolisuorituksia ja antaa sille kolme tähteä neljästä.

## Lähteet

## Aiheesta muualla
*
Limasienet (kirja)

**Limasienet** on dosentti Marja Härkösen ja Elina Sivosen teos Suomessa esiintyvistä 204 limasienestä. Kirjan on julkaissut vuonna 2011 Luonnontieteellinen keskusmuseo. Teos liittyy PUTTE-ohjelmaan (*Puutteellisesti tunnettujen ja uhanalaisten metsälajien tutkimusohjelma*), jonka tärkeimpiä tehtäviä on määritysteosten julkaiseminen. 

Limasieniä on Suomessa tutkinut 1800-luvulla P. A. Karsten, ja julkaisuja on ilmestynyt muilla kielillä. Tämä teos on eliöryhmästä ensimmäinen suomenkielinen teos. Limasienistä oli aiemmin nimetty suomeksi vain paranvoi ja sudenmaito, siksi tätä kirjaa tehtäessä kehiteltiin Putte-ohjelman puitteissa nimet kaikille muillekin. Nimien -nen pääte kertoo, että kyse on limasienistä. Kaikki nimet ovat kaksiosaisia.

Suomenkielisen nimen lisäksi jokaisesta limasienestä kerrotaan tieteellinen nimi, värikuvia, lajikuvaus ja levinneisyysalue. Kirjassa on yli 300 kuvaa.

Tekijöistä Marja Härkönen on Helsingin yliopistosta eläkkeelle jäänyt dosentti, joka on 50 vuotta tutkinut limasieniä eri puolilla maailmaa. Elina Sivonen on filosofian maisteri, joka on valmistunut biologiksi Joensuun yliopistosta. Pro gradussaan hän käsitteli limasieniä. Kirjan ollessa tekeillä hän työskenteli Kasvimuseossa ja on sittemmin työskennellyt biologianopettajana.

## Lähteet
Kootut levyt osa 16 (Olavi Virta)

**Kootut levyt osa 16** on vuonna 1995 julkaistu Olavi Virran kokoelmalevy, johon on koottu hänen levytyksiään vuosilta 1954.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Rrok Mirdita

**Rrok Kola Mirdita** (28. syyskuuta 1939 Klezna, Montenegro, Jugoslavian kuningaskunta – 7. joulukuuta 2015 Tirana, Albania) oli albanialainen roomalaiskatolinen arkkipiispa. Hänet vihki papiksi New Yorkin arkkihiippakuntaan Aleksandar Tokić 2. heinäkuuta 1965. Hän sai 25. joulukuuta 1992 nimityksen Durrës-Tiranën arkkihiippakunnan arkkipiispaksi. Piispaksi vihkiminen seurasi 25. huhtikuuta 1993. Pääkonsekraattorina toimi paavi Johannes Paavali II, jota avustivat Camillo Ruini ja Jozef Tomko.

Mirditan johtama arkkihiippakunta vaihtoi 25. tammikuuta 2005 nimensä Tiranë-Durrësiksi.

## Lähteet
Ayesha Takia

**Ayesha Takia** (s. 10. huhtikuuta 1986 Bombay, Maharashtra, Intia) on intialainen entinen näyttelijä, joka tunnettiin työstään hindinkielisissä elokuvissa. Hän aloitti uransa esiintymällä mainoksissa ja musiikkivideoissa. Hän voitti ensimmäisestä elokuvastaan ** (2004) parhaan naistulokkaan Filmfare Awards -palkinnon. Takian roolia nuorena leskenä elokuvassa *[[Dor (elokuva)|Dor]]* (2006) ylistettiin. *[[Wanted (vuoden 2009 elokuva)|Wanted]]* (2009) oli suuri kaupallinen menestys.

## Yksityiselämä
Takia meni naimisiin ravintoloitsija Farhan Azmin kanssa 1. maaliskuuta 2009. Heidän piti mennä naimisiin jo joulukuussa 2008, mutta häät lykkääntyivät Mumbain terrori-iskujen takia. Heidän poikansa syntyi vuonna 2013.

## Filmografia

## Lähteet

## Aiheesta muualla

* 
*
Citybanan

**Citybanan** on Tukholman paikallisjunaverkkoon kuuluva kuusi kilometriä pitkä rautatietunneli. Kaikki Tukholman paikallisjunat siirtyivät tunnelin avauduttua Tomtebodan ja Tukholman eteläisen aseman väliseltä, kapasiteettinsa äärirajoilla olleelta radalta uuteen kaksiraiteiseen tunneliin. Tämä aiemmin käytössä ollut maanpäällinen rata asetettiin kaukojunien käyttöön. Uudistus kaksinkertaisti raidekapasiteetin Tukholmassa. Rakennustyöt oli tarkoitus aloittaa jo 2006, mutta silloinen hallitus kyseenalaisti hankkeen mielekkyyden ja hanketta lykättiin. Rakentaminen aloitettiin 24. tammikuuta 2009, ja hanke valmistui puoli vuotta etuajassa 10. heinäkuuta 2017.

Tunneliradalla on kaksi uutta asemaa: Tukholman keskusta korvaa Tukholman keskusrautatieaseman ja Tukholman Odenplan Karlbergin aseman paikallisjunaliikenteessä. Odenplanin asemalla on mahdollista vaihtaa metron vihreään linjaan ja keskustan asemalla kaikkiin metrolinjoihin. Asemat ovat esteettömiä, korkeatasoisia, ja niillä on ensimmäistä kertaa Tukholman raideliikenteessä laituriovet. 

Hankkeella tavoiteltiin ennen kaikkea paikallisjunaliikenteen heikoksi mielletyn täsmällisyyden ja aikatauluvarmuuden parantamista sekä metron vaihtomahdollisuuksien lisäämistä. Tämän lisäksi myös matka-aika rataosuudella nopeutui muutamalla minuutilla, ja sekä Tukholman läpi kulkevaa paikallis- että kaukojunaliikennettä voitiin lisätä merkittävästi. Hanke oli valmistuessaan Ruotsin historian suurin infrastruktuurihanke. 

Toisin kuin entinen rautatie, joka ylitti Saltsjönin sillalla, Citybanan kulkee mereen laskettua, paaluille asennettua putkea pitkin. 

## Katso myös

* Västlänken
* Citytunneln

## Lähteet

## Aiheesta muualla
Strutt’s Parkin roomalaislinnoitus

**Strutt’s Parkin roomalaislinnoitus** oli roomalaisten rakentama linnoitus Britanniassa lähellä nykyistä Derbyn kaupunkia Englannissa. Linnoitus tehtiin suojaamaan tärkeää joenylityspaikkaa, missä Icknield Street kulkee Derwentjoen poikki. Se rakennettiin noin vuonna 50 ja hylättiin kolmisenkymmentä vuotta myöhemmin, kun roomalaiset päättivät rakentaa joen toiselle puolelle Dervention linnoituksen.

Tärkeän kulkuväylän, Icknield Streetin lisäksi roomalaiset rakensivat kaksi sivutietä, jotka ristesivät toisensa linnoituksen lähellä: The Long Lane kulki länteen kohti Chesteriä, ja yksinkertaisesti The Streetiksi kutsuttu tie poikki Peak Districtin aina Manchesteriin asti.

Alueelta on löydetty 1920-luvulla ja 1940-luvulla rahoja, jotka ovat auttaneet linnoituksen ajoittamisessa. Derbyn kaupunginmuseossa säilytetään paikalta löytyneitä rahoja Neron ja Claudiuksen ajoilta. 1970-luvulla tehdyissä kaivauksissa paljastui jäänteitä huolellisesti puretuista puurakenteista, mikä viittaisi siihen, että paikan hylkääminen on ollut suunnitelmallista eikä pakon sanelemaa. 1990-luvulla alueelta löytyi pengerryksiä, kivisiä perustuksia ja roomalaistyylisiä kivetyksiä. Paikan päälle on myöhemmin rakennettu asuntoalue, joten sen kaivauksia ei ole voitu jatkaa.

## Lähteet
Richie Stanaway

**Richie Stanaway** (s. 24. marraskuuta 1991 Tauranga) on uusiseelantilainen moottoriurheilija. 

## Ura
### Alkuvuodet
Ennen autourheilu-uraansa Stanaway kilpaili motocross-sarjoissa 12-vuotiaaksi asti. Hän kilpaili karting-sarjoissa vuoteen 2007 saakka, jolloin hän siirtyi Uuden-Seelannin Formula First -sarjaan, jossa hän kilpaili kauden 2007–08 sijoittuen sarjan kolmanneksi. Vuonna 2008 Stanaway kilpaili Uuden-Seelannin Formula Ford -sarjassa voittaen sarjan mestaruuden kaudella 2008–09. Vuonna 2009 hän kilpaili Australian Formula Ford -sarjassa sijoittuen kuudenneksi. Samana vuonna hän voitti Steel Trophy -palkinnon ajotaidoistaan. Vuonna 2010 Stanaway voitti ADAC Formel Masters -sarjan mestaruuden. Hän kilpaili myös Toyota Racing Series -sarjassa samana vuonna. Vuonna 2011 Stanaway siirtyi Saksan Formula 3 -sarjaan voittaen sarjan mestaruuden. 

### GP3
Formula 3:n ohella Stanaway kilpaili myös GP3-sarjassa vuonna 2011 Belgian kilpailusta lähtien ART-tallissa korvaten Pedro Nunesin. Hän ajoi heti ensimmäisessä kilpailussaan kahdeksanneksi ja pääsi startaamaan sprinttikilpailuun paalupaikalta ja voitti myös kilpailun, joka auttoi samalla voittamaan Lotus ART:lle sarjan mestaruuden. Stanaway keräsi näin ollen 7 pistettä. Vuonna 2014 Stanaway teki paluun GP3-sarjaan, jossa hän kilpaili täyden kauden Status Grand Prix -tallissa. Hän voitti kaksi kilpailua ja saavutti yhden paalupaikan sijoittuen sarjan kahdeksanneksi.

### Tulokset kilpailuittain

 

### Formula Renault 3.5
Vuonna 2012 Stanaway ajoi Formula Renault 3.5 -sarjassa. Hän ajoi Belgian sateisessa kilpailussa pahan kolarin, joka katkaisi häneltä kaksi selkänikamaa, minkä vuoksi hän joutui jättämään koko loppukauden väliin. Hän ehti saavuttaa kauden aikana kahdeksan pistettä. Stanaway teki vuonna 2014 paluun Formula Renault 3.5 -sarjaan ajaen neljä kilpailua saavuttaen yhden palkintosijan. 

### Paluu kilparadoille
Vuonna 2013 Stanaway palasi kilpailemaan ja kilpaili Porsche Supercup -sarjassa sijoittuen sarjan 12:nneksi. Samana vuonna hän kilpaili muutamia kilpailuja FIA World Endurance Championship -sarjassa ajaen Aston Martinilla ja jatkoi FIA WEC -sarjassa myös kaudella 2014. 

### GP2
Vuonna 2015 Stanaway siirtyi GP2-sarjaan ajaen jälleen Status GP -tallissa.

### Tulokset kilpailuittain

## Lähteet
Soldier of Fortune: Payback

**Soldier of Fortune: Paypack** on vuonna 2007 Cauldron HQ:n tekemä Soldier of Fortune II: Double Helix -pelin seuraaja. Toisin kuin kahdessa edellisessä Soldier of Fortune -pelissä, jotka oon kehittänyt Raven Software hyödyntämällä Quake 2 ja Quake 3 moottoreita, Paybackin on kehittänyt Cauldron HQ , käyttämällä Cauldronin omaa  CloakNT moottoria, jota on käytetty aikaisemmin ensimmäisen persoonan räiskintäpelissä Chaser. Tämä peli on ensimmäinen peli sarjassa ja se  julkaistiin Xbox 360: lle ja PlayStation 3:lle. Peli julkaistiin 14. marraskuuta 2007.

## Aiheesta muualla
*
Crescendo

**Crescendo** voi tarkoittaa ainakin seuraavia:

* *crescendo*, musiikkitermi, joka tarkoittaa 'voimistuen' (katso Dynamiikka (musiikki))
* *Crescendo*, Taisto Martiskaisen Helsingissä sijaitsevan veistoksen *[[Vuoden 1918 kansalaissodan uhrien muistomerkki|Vuoden 1918 kansalaissodan uhrien muistomerkin]]* toinen nimi
* *Crescendo*, Eila Hiltusen veistos Didrichsenin taidemuseon veistospuistossa Helsingissä 
* crescendo, käsikirjoittamiseen liittyvä termi, joka tarkoittaa sitä, että päähenkilön kohtaamat konfliktit ja esteet kasvavat mittasuhteiltaan elokuvan edetessä.

## Lähteet
Mikel Koliqi

**Mikel Koliqi** (29. syyskuuta 1902 Shkodër – 28. tammikuuta 1997 Shkodër) oli albanialainen pappi, joka nimitettiin katolisen kirkon kardinaaliksi 1994. Hänet valittiin ilmeisesti vanhimpana kommunismin ajan vainoista selvinneenä albanialaisena katolisena pappina. Hän oli viettänyt vuosikymmeniä vangittuna Hoxhan diktatuurin aikana.

Koliqi sai koulutusta jesuiitoilta, jotka lähettivät hänet opiskelemaan Italian Bresciaan. Sittemmin hän harjoitti insinööriopintoja Milanon yliopistossa ennen siirtymistään teologiseen tiedekuntaan. Hänet vihittiin papiksi Shkodërissa vuonna 1931 ja nimitettiin tuomiokirkkoseurakunnan kuraatiksi. Vuonna 1936 hänestä tuli tuomiokirkon seurakuntapappi ja Shkodërin arkkihiippakunnan yleisvikaari. Koliqi teki nuorena pappina nuorisotyötä ja toimi lisäksi katolisen journalismin parissa. Hän oli maansa katolisen aktion perustaja.

Koliqi pidätettiin helmikuussa 1945. Hän vietti viisi seuraavaa vuotta vankilassa ja joutui sitten pakkotyöhön. Hän joutui jälleen pidätetyksi vuonna 1967; tuona vuonna uskonto kiellettiin Albaniassa kokonaan. Koliqi sai viidentoista vuoden vankeustuomion syytettynä ulkomaisten radiolähetysten kuuntelusta ja hengellisen työn tekemisestä nuorison parissa. Vapauduttuaan yhdeksän vuoden kuluttua hän palasi Shkodëriin ja jatkoi papintyötään salassa. Uskonnosta tuli jälleen laillista vuonna 1990. Koliqi sai taas työskennellä avoimesti ja esimerkiksi auttoi katolisen lehdistön uudelleenperustamisessa. Hänestä tuli myös näkyvä hahmo entisten poliittisten vankien yhteisössä. Koliqi sai 90-vuotispäivänään erikoistervehdyksen paavi Johannes Paavali II:lta, ja myös presidentti Sali Berisha muisti Koliqia *[[Pishtar i Demokracisë]]n* tittelillä (*Demokratian soihdunkantaja*).

Koliqi tapasi Johannes Paavali II:n tämän yksipäiväisellä Albanian-matkalla 25. huhtikuuta 1993. Pitkä keskustelu onnistui, sillä molemmat olivat italiantaitoisia. Koliqista tehtiin kardinaali vuoden 1994 konsistorissa 26. marraskuuta, jolloin paavi nimitti hänet Ognissanti in Via Appia Nuovan kardinaalidiakoniksi. Koliqi oli 92-vuotiaana kolmanneksi vanhin kardinaali, eikä hänellä korkean ikänsä johdosta enää ollut äänioikeutta konklaaveissa. Koliqi itse painotti, että kardinaaliksi nimittäminen ei ollut hänen ansiotaan, vaan kunnianosoitus kaikille hänen kanssaan kärsineille. Hän oli huolissaan vastuustaan ja pelkäsi, että ihmiset pitäisivät häntä paavin erityisenä edustajana Albaniassa. Koliqi vietti viimeiset vuotensa sisaruksensa tyttären ja tämän perheen luona pienessä asunnossa lähellä Shkodërin tuomiokirkkoa. Hän kuoli 96-vuotiaana kotikaupungissaan. Hänestä ei koskaan tullut piispaa, sillä hän oli ikänsä johdosta kieltäytynyt konsekroinnista.

Koliqi sävelsi kolme merkittävää oopperaa ja liturgista musiikkia. Hän toimi myös kuoromestarina ja kirjoitti runoja. 

## Lähteet
Ottavio Vitale

**Ottavio Vitale** RCJ (s. 5. helmikuuta 1959 Grottaglie) on Albaniassa toimiva, Italiasta kotoisin oleva roomalaiskatolinen piispa. Hänet vihki papiksi Benigno Luigi Papa 27. kesäkuuta 1992. Hänet nimitettiin Lezhën apostoliseksi hallitsijaksi 5. helmikuuta 2000 ja Lezhën hiippakunnan piispaksi 23. marraskuuta 2005. Piispaksi vihkiminen seurasi 6. tammikuuta 2006. Pääkonsekraattorina toimi Angelo Massafra, jota avustivat John Bulaitis ja Rrok Mirdita.

## Lähteet
Varsovan laulu (täsmennyssivu)

**Varsovan laulu** voi tarkoittaa ainakin seuraavia:

*Varsovan laulu, vuonna 1953 valmistunut suomalainen elokuva
*Varšavjanka eli *Varsovan laulu*, vuonna 1831 kirjoitettu puolalainen vallankumouslaulu
*Varšavjanka eli *Varsovan laulu*, vuonna 1883 kirjoitettu puolalainen vallankumouslaulu
**Varsovan laulu*, Suomessa kieltolain aikana käytetty pirtun lempinimi
Kesäloma Miamissa

**Kesäloma Miamissa** () on vuonna 1941 ensi-iltansa saanut yhdysvaltalainen Technicolor-menetelmällä tehty romanttinen musikaali-/komediaelokuva. Elokuvan ohjasi Walter Lang ja sen pääosissa ovat Don Ameche, Betty Grable ja Robert Cummings.

Grable (Kathryn ”Kay” Latimer) ja Landis (Barbara Latimer) näyttelevät kahta texaslaista tyttöä, jotka matkustavat Floridaan rikkaiden aviomiesten perässä.

*Kesäloma Miamissa* perustuu Stephen Powysin *Three Blind Mice* -näytelmään, josta käsikirjoituksen laativat George Seaton, Lynn Starling, Vincent Lawrence ja Brown Holmes. Alkuperäinen näytelmä avattiin Lontoossa 26. huhtikuuta vuonna 1938.

*Kesäloma Miamissa* sai ensi-iltansa kotimaassaan 18. kesäkuuta vuonna 1941 Miamissa sekä koko maassa 4. heinäkuuta. Suomessa elokuva ilmestyi elokuvateattereihin 4. huhtikuuta vuonna 1943. 20th Century Fox tuotti elokuvan.

## Näyttelijät

## Trivia
Betty Grablen tanssipartneri "Kindergarten Conga" -musiikkinumerossa oli koreografi Hermes Pan, joka myös kehitti muut tanssinumerot tähän elokuvaan.

Virginia Gilmore, Gene Tierney ja Arline Judge olivat alkuperäisiä *Kesäloma Miamissa* näyttelijäkaartin harkintanäyttelijöitä. Myös John Paynea ja Dana Andrewsia harkittiin miespääosiin.

## Lähteet

## Aiheesta muualla
* 
* 
*
D’Ewes Coke

**D’Ewes Coke** (1747–1811) oli englantilainen pappi, joka omisti hiilikaivoksia ja lahjoitti omaisuuttaan hyväntekeväisyyteen.

Coke syntyi vuonna 1747 Mansfield Woodhousen kylässä Nottinghamshiressä. Hänen perheensä omisti hiilikaivoksia Pinxtonissa Derbyshiren itärajalla.  Hänen isänsä kuoli pojan ollessa kaksitoistavuotias. Coke kävi koulua Reptonissa ja opiskeli sen jälkeen Cambridgen yliopistossa. Hän liittyi anglikaanisen kirkon papistoon vuonna 1770, jolloin hänet siunattiin diakoniksi.  Pappisvihkimyksen hän sai vuonna 1771, ja hän toimi kappalaisena Pinxtonissa ja South Normantonissa neljänkymmenen vuoden ajan.

Coke meni naimisiin Hannah Heywoodin kanssa ja sai kolme poikaa. Perhe sai Coken suvun tiluksia Pinxtonista perinnöksi vuonna 1780. Vuonna 1782 he saivat vaimon puolelta perinnöksi Brookhill Hallin kartanon. Kuuluisa taiteilija Joseph Wright maalasi sen puistossa kolmoismuotokuvan pariskunnasta ja miehen kansanedustaja-serkusta samana vuonna. Työ on Derbyn kaupunginmuseossa. Maalauksen henkilöiden mielenkiinto keskittyy paperiarkkiin, jossa saattaa olla uusi puutarhasuunnitelma tai vaimon maisemapiirustuksia – taiteilijan muistiinpanot sommitelman perusteluista eivät ole säilyneet.

Nuorin Coken pojista, John, perusti Pinxtonin posliinitehtaan yhdessä William Billingsleyn kanssa.

Coke jätti testamentissaan varoja oppikirjojen hankkimiseen Pinxtonin koululaisille.

## Lähteet
Taistojen tiellä

***Taistojen tiellä*** (*Eespäin, eespäin, tiellä taistojen...*) on yksi tunnetuimmista suomalaisista työväenlauluista. Se on peräisin 1920-luvulta.

Kappaleen sävel on Hannes Konnon alun perin *Jää hyvästi isänmaa* -nimiseen suojeluskuntamarssiin 1920-luvulla säveltämä. Ludvig Kosonen sepitti säveleen vuosikymmenen puolivälissä *Nuorten työläisten lippulaulun* Sörnäisten nuoriso-osaston lippulauluksi. Knut Kangas laati tähän vuorostaan vuonna 1929 uudet sanat, jolloin nykyinen *Taistojen tiellä* syntyi. Kappale jäi 1930-luvulla unohduksiin, mutta kohosi sotien jälkeen yhdeksi suosituimmista suomalaisista työväenlauluista, erityisesti työväentapahtumien yhteislauluna.

## Lähteet
*Pekka Gronow: *Laulukirja: Työväenlauluja kahdeksalta vuosikymmeneltä*, s. 61. Tammi, Helsinki 1973.
*Jukka Lindfors: Taistojen tiellä Ylen Elävä arkisto. Viitattu 24.8.2011.

### Viitteet

## Aiheesta muualla
*Taistojen tiellä Kalle Holmbergin laulamana (1972) Ylen Elävä arkisto.
*Taistojen tiellä -kappaleen levytykset Suomen ääntearkiston tietokanta 1901–1999. Viitattu 24.8.2011.
Midnight in Paris

**Midnight in Paris** on Woody Allenin käsikirjoittama ja ohjaama romanttinen komedia ja fantasiaelokuva. Pääosissa ovat Owen Wilson, Rachel McAdams, Marion Cotillard, Kathy Bates, Adrien Brody, Carla Bruni ja Michael Sheen. Elokuvan ensi-ilta oli Cannesin elokuvajuhlilla ja sai ensi-iltansa Yhdysvalloissa toukokuussa 2011. Elokuva voitti parhaan alkuperäisen käsikirjoituksen Oscarin ja parhaan käsikirjoituksen Golden Globen ja oli ehdolla kolmessa Oscar-palkintokategoriassa (elokuva, ohjaus ja lavastus). Helmikuussa 2012 Hollywoodin käsikirjoittajien liitto palkitsi elokuvan parhaan alkuperäiskäsikirjoituksen palkinnolla.

## Juoni
Kirjailijanuraansa nihkeästi aloitteleva, Hollywoodissa käsikirjoittajana menestynyt nuori Gil Pender (Wilson) on kihlattunsa Inezin (McAdams) kanssa Pariisissa, muttei pidä tämän sikäläisistä ystävistä eikä matkalla mukana olevista Inezin upporikkaista ja konservatiivisista vanhemmista. Hän hyvästelee ystäväseurueen kesken illanvieton ja sanoo kävelevänsä takaisin hotelliinsa. Äkkiä hän huomaakin olevansa 1920-luvun Pariisissa ja tapaavansa sen ajan kulttuurikuuluisuuksia ja omia kirjallisia esikuviaan kuten Ernest Hemingwayn, F. Scott Fitzgeraldin ja Cole Porterin. Aamun sarastuksessa Gilin kokemukset vaihtuvat kuitenkin taas nykyaikaan. Sama toistuu useana yönä. Hän rakastuu Picasson hylkäämään nuoreen naiseen Adrianaan (Cotillard), joka haikailee 1920-luvulla Pariisin 1890-luvun ”kulta-aikaan”. Gil saa kannustavaa kritiikkiä teksteistään Gertrude Steinilta ja oppii vähitellen olemaan haikailematta menneisyyteen ja ottamaan vakavammin oman kirjailijankutsumuksensa. Elokuvan lopussa hän jättää Inezin, päättää jäädä Pariisiin ja kohtaa uuden rakkauden nykyajassa.

## Näyttelijät

## Arvioita
Nyt-liitteen viisi kriitikkoa antoivat elokuvalle pistekeskiarvon 3,2. *Helsingin Sanomissa* elokuvaa kuvattiin viehättäväksi mutta yhdentekeväksi, kun taas Film-O-Holic.com-elokuvasivuston Aino Salosen mielestä *Midnight in Paris* nousee Allenin kahden muun Eurooppaan sijoittuvan myöhäiselokuvan, *[[Match Point]]in* (2005) ja *[[Vicky Cristina Barcelona]]n* (2008) tasolle.

## Lähteet

## Aiheesta muualla
* 
* 

### Arvostelut
*
Varšavjanka (1831)

**Varšavjanka** (, ) tai **Varsovan laulu** on puolalaisen Karol Kurpińskin vuonna 1831 säveltämä, ranskalaisen Casimir François Delavignen sanoittama ja Karol Sienkiewiczin puolaksi kääntämä kapinalaulu, jossa sympatisoidaan Puolan vuoden 1830–1831 Marraskuun kansannousua.

## Aiheesta muualla
*Warszawianka 1831
Havoc

**Kejuan Muchita** (s. 21. toukokuuta 1974), taiteilijanimeltään **Havoc**, on yhdysvaltalainen rap-artisti ja tuottaja sekä Mobb Deep -rapduon toinen jäsen. Hän on kotoisin pahamaineiselta New Yorkin Queensbridgen asuntoalueelta.

## Diskografia
### Albumit
*2007: *[[The Kush]]*
*2009: *[[Hidden Files]]*

### Mixtapet
*2007: *The One And Only*
*2009: *From Now On The Mixtape*

### Mobb Deep
**[[Juvenile Hell]]* (1993)
**[[The Infamous]]* (1995)
**[[Hell on Earth (Mobb Deep album)|Hell on Earth]]* (1996)
**[[Murda Muzik]]* (1999)
**[[Infamy (album)|Infamy]]* (2001)
**[[Amerikaz Nightmare]]* (2004)
**[[Blood Money (Mobb Deep album)|Blood Money]]* (2006)

### Singlet
*2007: "I'm the Boss"
*2009: "Watch Me"
*2009: "Heart of the Grind"

## Lähteet

## Aiheesta muualla
* September 2007 Interview 
* "Havoc Sits Down with Ei8ht"  Interview with Hip Hop Lives Online - HHLO.net
Zela

**Zela** voi viitata seuraaviin:

* Zela, antiikin aikainen kaupunki Pontoksessa
** Zile, nykyinen kaupunki Turkissa
** Zelan taistelu, jossa Julius Caesar voitti pontoslaiset
* *[[Zela (suku)|Zela]]*, perhossuku
* Vaçe Zela (1939–2014), albanialainen laulaja
Pjetër Budi

**Pjetër Budi** (, 1566 – joulukuu 1622) oli Sapën hiippakunnan katolinen piispa ja kirjailija. Hän on merkittävä hahmo Albanian kulttuurihistoriassa. Hän julkaisi neljä, aikanaan harvinaislaatuista albaniankielistä uskonnollista kirjaa. Hän oli lisäksi ensimmäinen huomattavan määrän runoutta julkaissut albanialainen.

Budi ansioitui myös osallistumalla kansan vastarintaan ottomaanimiehitystä vastaan. Hänet nimitettiin Sapën piispaksi 21. heinäkuuta 1621 ja konsekroitiin 22. elokuuta. Pääkonsekraattorina toimi Ottavio Bandini, jota avustivat Luca Alemanni ja Giovanni Antonio Santorio. Piispan mukaan nimetty Pjetër Budin katu sijaitsee Albanian pääkaupungissa Tiranassa.

## Lähteet
Derbyn raviradan roomalaisrauniot

**Derbyn raviradan roomalaisrauniot** on kolmas Derbyn kaupungin liepeillä oleva roomalaisaikainen muinaisjäänne Strutt’s Parkin roomalaislinnoituksen ja Dervention linnoituksen lisäksi. Raviradan asutus on ollut *[[vicus]]* eli pieni kylä, jossa oli Dervention linnoitukseen liittyvää siviiliasutusta. Se sijaitsee noin 600 metrin päässä linnoituksesta. Paikalla on tehty arkeologisia kaivauksia vuosina 1968–1974.

Nykyisen Derbyn raviradan alta on löydetty hautakammioita, pajoja ja harvinainen uurnaholvi, joka on ollut derventiolaisten käytössä. Derventiosta Sawleyyn kulkenut roomalaistie kulki nykyisen raviratapuiston poikki. Pajoissa on tehty roomalaistyyppistä lasitettua keramiikkaa ja taottu rautaa, mahdollisesti muitakin metalleja. Pajoja on käytetty aktiivisimmin vain muutaman vuosikymmenen ajan 100-luvun alussa. Keramiikantuuotannon hiipuessa metallinvalmistus nousi alueen merkittävimmäksi toiminnaksi, ja se jatkui 300-luvun puoliväliin. Alueelta löydetyt haudat liittyvät tähän vaiheeseen. Roomalaistien varrella on viisi mausoleumia. Niiden yhteydessä on myös avoin hautausmaa. Pohjoisempana on muurien suojaama hautausmaa-alue, jossa on jälkiä sekä poltto- että arkkuhautauksista.

## Lähteet
Sevillan metron linja 1

**Linja 1** () on Sevillan metron ensimmäinen ja toistaiseksi ainoa käytössä oleva linja. Se yhdistää Sevillan kaupungin ympäröiviin Mairena del Aljarafen ja San Juan de Aznalfarachen kuntiin sekä Dos Hermanasin Montequinton kaupunginosaan. Linja on otettu käyttöön 2. huhtikuuta 2009.

## Toiminta
Linjan 1 varrella on 21 asemaa, jotka on jaettu kolmeen eri maksualueeseen. Junia kulkee arkisin ruuhka-aikoina 4-5 minuutin vuorovälein, muulloin vuoroväli on pääosin 6-7 minuutin luokkaa. Arkisin liikenne alkaa kello 6.30 ja viikonloppuisin tuntia myöhemmin. Liikenne loppuu kello 23 perjantai- ja lauantai-iltoja lukuun ottamatta, jolloin metro liikennöi kello kahteen asti yöllä.

## Asemat
Taulukossa on esitetty linjan 1 asemat lännestä itään sekä nykyiset ja suunnitteilla tai rakenteilla olevat raideliikenteen vaihtoyhteydet asemilta.

## Aiheesta muualla
Sevillan lentoasema

**Sevillan lentoasema** ()  on lentoasema kymmenen kilometrin päässä Sevillan kaupungista Espanjassa. Asema on Andalusian alueen toiseksi vilkkain Málagan lentoaseman jälkeen. Vuonna 2010 matkustajia oli 4&nbsp;224&nbsp;718.

Sevillan lentoasema on useiden halpalentoyhtiöiden, kuten Ryanairin, Vueling Airlinesin ja easyJetin käytössä. Asemalla on yksi kiitotie ja yksi terminaalirakennus.

## Lähteet

## Aiheesta muualla

*Sevillan lentoasema Aenan sivuilla
Vitebskin rautatieasema (Pietari)

**Vitebskin rautatieasema** () on Pietarin kaupungin ydinkeskustan eteläosassa sijaitseva kauko- ja lähiliikenteen rautatieasema.

## Liikenne

Vitebskin asema on Venäjän rautateiden Pietarista etelään ja lounaaseen suuntautuvan henkilöjunaliikenteen pääteasema. Täältä liikennöidään mm. Pihkovaan, Venäjän eteläosiin ja Kaliningradin alueelle sekä kansainvälisillä reiteillä Latviaan, Liettuaan, Valko-Venäjälle, Ukrainaan ja Keski-Euroopan maihin. Kaukojunien ohella Vitebskin asemalta lähtee lähiliikenteen junia Pietarin eteläisiin kaupunkeihin kuten Puškiniin ja Pavlovskiin, sekä Novgorodiin.

## Sijainti ja yhteydet

Vitebskin asema sijaitsee Pietarin Baltian aseman (liikenne Tallinnan suuntaan) ja Moskovan aseman puolivälissä, noin 2&nbsp;km:n päässä molemmista. Pietarin metrolinjan 1 asema ''Puškinskaja'' on aseman vieressä. Tämän metroaseman koillispuolella sijaitsee myös linja 5:n metroasema ''Zvenigorodskaja''. Aseman editse kulkevaa valtatietä liikennöivät johdinautolinjat 3, 8, 15 ja 17 sekä raitiovaunu 16. Aseman edustalla on myös linjataksien K258 ja K338 päätepysäkki.

## Lähteet

## Aiheesta muualla

* Tietoa asemasta   (vokzalinfo.ru)
* Vitsebskin aseman kaukojunavuoroja (yandex.ru) 
* Vitsebskin aseman lähijunavuoroja (yandex.ru) 
* Lähijunia Vitsbskin asemalta  (electrichki.spb.ru)* Venäjän rautateiden matkustajaliikenteen sivut, sis. aikatauluhaku  (rzd.ru)
* Aikatauluhaku Pietarin Vitsbskin asemalle  (poezda.net)
* Pietaria ympäröivän alueen rataverkon kartta ja kattava interaktiivinen kuvagalleria rataosuuksia klikkaamalla  (railwayz.info) 
* Valokuvia asemasta  (enlight.ru)